b'\n_START_ARTICLE_\nLazurit\n_START_SECTION_\nZna\xc4\x8dilnosti\n_START_PARAGRAPH_\nLazurit je temno modre ali zelenkasto modre barve. Barva je odvisna od prisotnosti anionov S\xc2\xb3\xe2\x81\xbb. Obi\xc4\x8dajno vsebuje ali ima pridru\xc5\xbeena zrna pirita._NEWLINE_Nastal je s kontaktnim metamorfizmom apnenca in je tipi\xc4\x8dno povezan s kalcitom, piritom, diopsidom, humitom, forsteritom, haujnitom in muskovitom._NEWLINE_Drugi modri minerali, kot sta karbonatni azurit in fosfatni azurit, se zlahka zamenjavajo z lazuritom, vendar se s preiskavami tudi zlahka razlo\xc4\x8dijo. Lazurit je bil v\xc4\x8dasih sozna\xc4\x8dnica za azurit._NEWLINE_Lazurit je bil prvi\xc4\x8d opisan leta 1890 na najdi\xc5\xa1\xc4\x8du v okro\xc5\xbeju Sar-e-Sang v Afganistanu. V pokrajini Badah\xc5\xa1an v Afganistanu, znani po rudi\xc5\xa1\xc4\x8dih lapis lazuli, se je kopal ve\xc4\x8d kot 6.000 let. Najmanj od 6. ali 7. stoletja pr. n. \xc5\xa1t. se je uporabljal kot barvni pigment v slikarstvu in barvilo za tkanine. Njegova najdi\xc5\xa1\xc4\x8da so tudi ob Bajkalskem jezeru v Sibiriji, na Vezuvu, v Burmi, Kanadi in Zdru\xc5\xbeenih dr\xc5\xbeavah Amerike.\n_START_SECTION_\nStruktura\n_START_PARAGRAPH_\nZgleda, da imata lazurit in haujnit enako strukturo. V obeh dominirajo sulfatni ioni. Lazurit je pigment, se pravi da je neprozoren, in ima modro barvo \xc4\x8drte, zlasti kot komponenta poldragega kamna lapis lazuli. Mnogo haujnitov je prosojnih in imajo belo ali svetlo modro barvo \xc4\x8drte. Razlika je morda posledica oksidacijskega stanja, se pravi razmerja med sulfati in sulfidi.'